Oorsig - SuidWESlanders
Daar is verskillende redes hoekom mense reg oor die wêreld hulself voorberei. Dit mag wees vir kort (paar dae) tot langtermyn (maande of selfs jare) anargie wat moontlik kan ontstaan as gevolg van natuurlike rampe, epidemies, politieke of ekonomiese ineenstorting.
​Vir ons gaan dit oor:
Om ons en ons geliefdes te beskerm na die beste van ons vermoëns.
​Om ons Godsdiens, volk en kultuur te behou vir die volgende geslag.
Dit was die plig van ons voorouers, dit is nou ONS plig.
​Watter gebeurtenis jy ook al verwag sal bepaal hoe jy voorberei. Dit beteken nie dat die gebeurtenis ooit sal kom nie, maar party mense glo dit is beter om gereed te wees en die voorval gebeur nie, as wat dit gebeur en jy is nie gereed nie. Die oorsaak van die ramp is buite jou beheer maar die keuse om voorsorg te tref rus by jou. Met ander woorde, hoop vir die beste, beplan vir die ergste.
​Die geheim van oorlewing lê in die vertroue op God en 'n groot groep met 'n goeie plan. Die voordeel van so 'n groep is nie net die veiligheid in getalle nie, maar ook in die akkumulasie van kennis, ondervinding en die mengelmoes van vaardighede.
​Sluit aan by ons deur die aansoekvorm in te vul. Word deel van 'n groep in jou area. Volg die plan. As die Here wil, oorleef.
Ons is nie 'n politieke groep of 'n sekte nie. Ons het net 'n ongelooflike groot begeerte om te oorleef.....